Pofadder Inn | LekkeSlaap
Pofadder Inn is 'n hotel wat in Pofadder in die Noord-Kaap geleë is. Dié dorp is op die platteland en is sowat 163 km van Springbok en sowat 218 km van Upington af.
Elke kamer het 'n koninggrootte-bed of 2 enkelbeddens, asook 'n en suite-badkamer. Gehalte-linne en handdoeke word voorsien. Elke kamer het ook lugversorging, 'n TV met sekere DStv-kanale en 'klein werksoppervlakte met 'n stoel. Die kombuisie is toegerus vir selfsorg en tee- en koffiemaakgeriewe word voorsien.
Die hotel bied ook 'n restaurant, kroeg en swembad. Gaste het toegang tot veilige parkeerplek en gratis WiFi.
Doendinge in die omgewing sluit Dinky's Dunes 4x4-roetes in wat sowat 30 km vanaf Pofadder geleë is, Dinky's Dunes bied twee 25 km-roetes waarvan elke roete sowat 2 tot 5 uur neem om te voltooi. Dié rooisandroetes het rotse wat hier en daar uitsteek, asook grasvelde. Die beste tyd om dié roetes te ry is tydens die blomseisoen.